[bookmark: _GoBack]Na podlagi drugega in sedmega odstavka 29. člena Zakona o gimnazijah (Uradni list RS, št. 1/07 – uradno prečiščeno besedilo, 68/17, 6/18 – ZIO-1 in 46/19), drugega in sedmega odstavka 59. člena Zakona o poklicnem in strokovnem izobraževanju (Uradni list RS, št. 79/06, 68/17 in 46/19) in za izvrševanje šestindvajsete alineje sedmega odstavka 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21 in 207/21) in drugega odstavka 41. člena Zakona o višjem strokovnem izobraževanju (Uradni list RS, št. 86/04, 100/13 in 54/22 – ZUPŠ-1) ministrica za izobraževanje, znanost in šport izdaja 



Pravilnik o spremembah in dopolnitvah Pravilnika
o bivanju v dijaških domovih



1. člen

V Pravilniku o bivanju v dijaških domovih (Uradni list RS, št. 30/18 in 70/19) se v 3. členu tretji odstavek črta. 

Dosedanji četrti, peti in šesti odstavek postanejo tretji, četrti in peti odstavek.

2. člen

V 4. členu se drugi odstavek spremeni tako, da se glasi:
»(2) Dijaški dom odloči o sprejemu kandidata v dijaški dom najkasneje v tridesetih dneh po končanem prijavno vpisnem postopku v srednje šole.«.

3. člen

V 5. členu se v šestem odstavku beseda »šole« nadomesti z besedilom »dijaškega doma«.

V osmem odstavku se beseda »desetih« nadomesti z besedo »tridesetih«, za besedo »končanem« se doda besedo »prijavno«.

4. člen

Za 8. členom se doda nov 8.a člen, ki se glasi:

»8.a člen
(standard bivanja)

V okviru standarda bivanja dijaški dom dijakom in študentom višjih strokovnih šol zagotavlja:
– opremljeno sobo,
– skupne in pomožne prostore, 
– vzdrževanje stavbe, opreme in napeljav po sanitarno-tehniških predpisih,
– električno energijo za razsvetljavo in druge osebne potrebe, 
– hladno in toplo vodo za osebne potrebe,
– posteljno perilo in njegovo vzdrževanje,
– vzdrževanje reda in čistoče v skupnih in pomožnih prostorih,
– ogrevanje prostorov v skladu s predpisi,
– dostop do interneta,
– za dijake tri obroke prehrane skladno s smernicami prehranjevanja v vzgojno-izobraževalnih zavodih,
– vzgojni program za dijake.«.

5. člen

V 9. členu se v prvem odstavku pred besedo »Stroški« doda število »(1)«.
V prvi alineji se črtata beseda »(režija)«.

Za prvi odstavkom se dodajo novi drugi, tretji, četrti, peti in šesti odstavek, ki se glasijo:

»(2) Z oskrbnino se krijejo stroški za nastanitev in prehrano dijaka ter stroški nastanitve za študenta v dijaškem domu.
(3) Dijak in študent plačujeta oskrbnino, ki se določi v skladu z 11. členom tega pravilnika. 
(4) Če dijaški dom nudi nadstandardne pogoje bivanja, dijak oziroma študent plačuje oskrbnino po višji ceni, ki jo določi dijaški dom. 
(5) Oskrbnina in nadstandardna oskrbnina sta prihodek iz dejavnosti javne službe. 
(6) Druge osebe, ki bivajo v dijaškem domu, plačujejo stroške po ceniku, ki ga določi dijaški dom.«

6. člen

10. člen se črta.

7. člen

V 11. členu se v drugem odstavku beseda »sedem« nadomesti z besedo »pet«, besedilo »tri predstavnike« se nadomesti z besedilom » enega predstavnika«, besedilo »zdravstva in« p se nadomesti z besedilom »zdravstva ali«.

V tretjem odstavku se črta besedilo »in predlog soglasja ministra k nadstandardni ceni oskrbnine«.

Četrti odstavek se spremeni tako, da se glasi:
»(4) Izhodiščna cena oskrbnine se določi glede na stroške nastanitve in prehrane v dijaškem domu.«.

Sedmi odstavek se spremeni tako, da se glasi:
»(7) Ceno oskrbnine dijaški dom javno objavi.«. 

8. člen

V 12. členu se v prvem odstavku za besedo »pouka« doda besedilo »in nastanitve«.

V drugem odstavku se črta beseda (režija).«

9. člen

V 14. členu se v drugi alineji črta besedilo »pogoje bivanja«.

Dodajo se nove peta, šesta in sedma alineja, ki se glasijo:
»– določiti pogoje bivanja za druge osebe, ki bivajo v dijaškem domu,
– določiti nadstandardne storitve, če jih nudi,
– določiti cene vseh storitev in jih javno objaviti.«



KONČNA DOLOČBA


10. člen
(začetek veljavnosti in uporabe)

Ta pravilnik začne veljati naslednji dan po objavi v Uradnem listu Republike Slovenije, uporabljati pa se začne 1. 9. 2022. 

OBRAZLOŽITEV:

K 3. členu (1. člen novele):
Dijaški domovi najavijo število prostih mest praviloma v mesecu novembru za prihodnje šolsko leto, sočasno s srednjimi šolami. Vendar obstaja primerjalno s srednjimi šolami pomembna razlika, in sicer v dijaških domovih med letom prihaja do precejšnje fluktuacije med dijaki, nekateri se izpisujejo, kakšen se vpiše, predvsem pa se v poznih spomladanskih mesecih kar nekaj dodatnih mest na ta način še sprosti, saj se bivajoči dijaki višjih letnikov odločijo, da bivanja v naslednjem šolskem letu ne bodo podaljšali. Spremembe se dogajajo tekoče, takorekoč do začetka novega šolskega leta, dijaški dom pa mora v primeru, da ima povečano povpraševanje po mestih za novince, za vsako dodatno mesto, ki se mu sprosti, zaprositi za soglasje ministra k spremembi obsega razpisanih mest, da lahko na ta mesta sprejme dodatne novince. Črtanje določbe v tretjem odstavku omogoča, da dijaški dom sprejme toliko novincev, kot ima kapacitet, ki so namenjene bivanju dijakov, ob upoštevanju prvotne najave razpisanih mest za novince in dinamike sprememb namer podaljšanj bivanja obstoječih dijakov, brez pridobivanja soglasja ministra, ki je do sedaj vedno bilo izdano in predstavlja zgolj nepotrebno administriranje. Razlika do srednjih šol je namreč tudi v tem, da v primeru odločanja o soglasjih k povečanju števila mest v dijaških domovih ne gre za politiko definiranja mreže programov in šol, saj je temeljna naloga dijaških domov zagotavljanje mest za vse dijake, ki potrebujejo nastanitev, da lahko obiskujejo srednjo šolo po lastni izbiri.

K 4. členu (2. člen novele):
Sprememba določbe omogoča, da se vpisni postopek začne po zaključenem vpisu v srednje šole, s ciljem, da se dijak dejansko najprej vpiše v SŠ in razjasni svojo prioriteto bivanja.

K 5. členu (3. člen novele): 
Sprememba določbe omogoča, da se vpisni postopek začne po zaključenem vpisu v srednje šole, s ciljem, da se dijak dejansko najprej vpiše v SŠ in razjasni svojo prioriteto bivanja. Sprememba je enaka kot v predhodnem členu, kjer se nanaša na domove brez omejitve vpisa, v tem členu pa se nanaša na domove z omejitvijo vpisa. Z novim vpisnim postopkom bi bil omogočen en sam krog vpisa, dijaki pa bi se v dom vpisali najkasneje v tridesetih dneh po vpisu v srednjo šolo.

K novemu 8.a členu (4. člen novele):
Nov 8.a. člen je odziv na  Revizijsko poročilo Računskega sodišča Republike Slovenije  »Učinkovitost ureditve javne službe in razmejevanja od ostalih dejavnosti javnih zavodov« št. 320-2/2016/85 z dne 8. oktobra 2021. V tej reviziji je bilo ugotovljeno, da standardi bivanja v dijaškem domu niso določeni, in da ob odsotnosti standardov bivanja ni mogoče ugotoviti, katere storitve obsega javna služba. V členu so osnovni standardi opredeljeni, podrobnejši standardi za opremo in prostore dijaških domov pa bodo pripravljeni naknadno v okviru drugega dokumenta, ki bo vseboval tudi standarde za opremo in prostor srednjih in višjih šol. V reviziji je bilo tudi ugotovljeno, da ob odsotnosti standardov ni mogoče ugotoviti, kdaj se storitve štejejo za nadstandardne, zato je z navedbo standardnih storitev sedaj moč določiti storitve, ki se štejejo za nadstandardne in jih dijaški dom lahko ponudi. Njihovo opredeljevanje v pravilniku ni smiselno, saj je vezano na zmožnosti posameznega dijaškega doma, ki jih bo opredelil s svojim javno objavljenim cenikom, kot ga zavezuje določba 14. člena

K 9. členu (5. člen novele):
V 9. člen so prenesene določbe  10. člena, ki se ga z novelo pravilnika črta. Prenesene določbe pojasnjujejo, katere stroške v okviru oskrbnine plačuje dijak in katere študent, in da za nadstandardne pogoje bivanja – če jih dijaški dom nudi - plačujeta višjo ceno. Jasno je tudi opredeljeno, da sta tako oskrbnina kot storitve oziroma pogoji bivanja, ki se opravljajo po višjem standardu, prihodki iz dejavnosti javne službe.

K 10. členu (6. člen novele)
10. člen se črta, ker je njegova vsebina po novem vključena v 9. člen.

K 11. členu (7. člen novele):
V drugem odstavku se poenostavi postopek sestave komisije, saj je komisija preštevilčna, obstoječi zapis pa preveč zavezujoč in po izkušnjah nepotreben.
V tretjem odstavku  se črta obveznost komisije, da oblikuje predlog nadstandardne cene oskrbnine, saj je le-ta odvisna od specifičnih zmožnosti posameznega dijaškega doma. 
V sedmem odstavku se črta obveznost objave cen vseh storitev, ker je določba o objavi cen 
sedaj celovito urejena v 14. členu.

K 12. členu (8. člen novele):
V drugem odstavku se dodajo še dnevi nastanitve, saj dijaki pogosto v domu bivajo tudi v dnevih, ko ni pouka, npr. ko gre za premostitev (državni praznik med tednom, stavka, ipd.)

K 14. členu (9. člen novele):
Črta se pogoje bivanja, ker so ti sedaj določeni s standardi bivanja, med naloge dijaškega doma pa so dodane še določitev nadstandardnih storitev in objave cenikov.

K 10. členu novele:
Člen določa začetek veljavnosti in uporabe novele pravilnika.







ČLENI, KI SE SPREMINJAJO:

3. člen
(razpisni postopek)
(1) Dijaški dom določi posebej za dijake in posebej za študente višjih strokovnih šol (v nadaljnjem besedilu: študenti) število prostih mest za sprejem novincev za naslednje šolsko oziroma študijsko leto in si k temu pridobi soglasje ministra, pristojnega za dijaške domove (v nadaljnjem besedilu: minister).
(2) Ministrstvo, pristojno za dijaške domove (v nadaljnjem besedilu: ministrstvo), javno objavi skupen razpis prostih mest v vseh dijaških domovih sočasno z razpisom za vpis v srednje oziroma višje strokovne šole.
(3) K morebitni naknadni spremembi števila prostih mest za dijake novince, ki se vpišejo do zaključka prijavno vpisnega postopka v dijaških domovih, v skladu z roki, določenimi z razpisom, si mora dijaški dom pridobiti soglasje ministra.
(4) Dijaški dom izvaja informativne dneve, na katerih kandidate seznani s pogoji bivanja v njem, praviloma sočasno, kot jih izvajajo šole.
(5) Prijavno vpisni postopek poteka v skladu z roki, določenimi z razpisom. Kandidat se prijavi v en dijaški dom, kasneje pa lahko prijavo prenese v drug dijaški dom. Kandidat se prijavi na obrazcu, ki ga določi minister (v nadaljnjem besedilu: prijavnica) in objavi na spletni strani ministrstva.
(6) Dijaški dom sprejme kandidata tudi zunaj rokov iz tega člena, če ima prosto mesto.
4. člen
(postopek sprejema)
(1) Pred sprejemom kandidata dijaški dom preveri, ali ima prijavljeni kandidat status dijaka oziroma študenta. Podatek o statusu dijaka oziroma študenta si pridobi neposredno iz uradnih evidenc oziroma od šole.
(2) Dijaški dom odloči o sprejemu kandidata v dijaški dom v osmih dneh po končanem vpisnem postopku v šolo.
(3) Kandidata se o sprejemu obvesti tako, da se mu vroči sklep najpozneje naslednji dan po opravljenem sprejemnem postopku. Če ga kandidat ne prevzame v dijaškem domu v tem roku, se mu ga najpozneje naslednji dan pošlje priporočeno po pošti.
(4) V sklepu se za kandidate, ki niso sprejeti, navedejo razlogi za nesprejem in možnost pritožbe zoper odločitev o izbiri.
(5) Kandidatu, ki je sprejet v dijaški dom, se skupaj s sklepom vroči oziroma pošlje v podpis tudi pogodba o bivanju v dijaškem domu (v nadaljnjem besedilu: nastanitvena pogodba).
5. člen
(postopek in merila izbire ob omejitvi sprejema)
(1) Če je prijav do izteka roka za prenos prijav, določenem v razpisu, več, kot je prostih mest, se kandidati izberejo na podlagi meril, določenih z zakonom, ki ureja gimnazijsko izobraževanje, in zakonom, ki ureja poklicno in strokovno izobraževanje.
(2) Število točk za posamezna merila iz prvega odstavka določi minister, pristojen za izobraževanje, s sklepom.
(3) V izbirnem postopku sodelujejo kandidati, ki so vpisani v srednjo šolo. Pred začetkom izbirnega postopka dijaški dom preveri, ali ima kandidat status dijaka. Podatek o statusu dijaka si pridobi neposredno iz uradnih evidenc oziroma od šole.
(4) Prijavljeni kandidati se uvrstijo na izbirni seznam glede na doseženo število točk v skladu z veljavnimi merili za izbiro ob omejitvi vpisa.
(5) Skladno z zakonom, ki ureja organiziranost in delo v policiji, zakonom, ki ureja posebne pravice žrtev v vojni za Slovenijo ter zakonom, ki ureja službo v slovenski vojski, so dijaki, otroci padlih umrlih policistov, vojakov oziroma veteranov izvzeti iz izbirnega postopka.
(6) Če je na koncu izbirnega seznama več kandidatov z enakim številom točk, se število izbranih kandidatov zmanjša do prvega kandidata z različnim številom točk. Ne glede na prejšnji stavek lahko dijaški dom poveča število izbranih kandidatov do prvega kandidata z različnim številom točk, če to dopuščajo kadrovske in prostorske zmogljivosti šole in s tem soglaša ministrstvo.
(7) Če po zaključenem izbirnem postopku ostanejo prosta mesta, dijaški dom uvrsti naslednjega kandidata z izbirnega seznama glede na doseženo število točk. Uvrščenega kandidata o tem takoj obvesti.
(8) Izbirni postopek izvede komisija strokovnih delavcev, ki jo imenuje ravnatelj. O izbiri odloči ravnatelj na predlog komisije. Postopek izbire vključno z odločitvijo ravnatelja se zaključi najkasneje v desetih dneh po končanem vpisnem postopku v šolo.
(9) Izbranega kandidata se obvesti o sprejemu tako, da se mu vroči sklep o sprejemu v dijaški dom najpozneje naslednji dan po zaključku izbirnega postopka. Če ga kandidat ne prevzame v dijaškem domu v tem roku, se mu ga najpozneje naslednji dan pošlje priporočeno po pošti.
(10) V sklepu o sprejemu se za kandidate, ki niso sprejeti, navedejo razlogi za nesprejem in možnost pritožbe zoper odločitev o izbiri.
(11) Kandidatu, ki je sprejet v dijaški dom, se skupaj s sklepom vroči oziroma pošlje v podpis tudi pogodba o bivanju v dijaškem domu (v nadaljnjem besedilu: nastanitvena pogodba).
(12) Kandidat, ki ni bil izbran se lahko prijavi v dijaški dom, ki ima še prosta mesta.
9. člen
(stroški bivanja)
Stroški bivanja v dijaškem domu se krijejo iz:
-        oskrbnine, sestavljene iz stroškov nastanitve, stroškov živil in drugih stroškov, povezanih s prehrano (režija),
-        prihodkov iz državnega in občinskega proračuna za izvajanje vzgojno izobraževalne dejavnosti v domu in investicijsko vzdrževanje ter
-        drugih virov.
10. člen
(oskrbnina)
(1) Z oskrbnino se krijejo stroški za nastanitev in prehrano dijaka ter stroški nastanitve za študenta v dijaškem domu.
(2) Dijak in študent plačujeta oskrbnino, ki se določi v skladu z 11. členom tega pravilnika.
(3) Druge osebe, ki bivajo v dijaškem domu, plačujejo stroške nastanitve oziroma prehrane, po ceniku, ki ga določi dijaški dom.
11. člen
(postopek določitve oskrbnine)
(1) Izhodiščno ceno oskrbnine določi minister na predlog komisije za določanje oskrbnine v dijaških domovih (v nadaljnjem besedilu: komisija za oskrbnino).
(2) Komisijo za oskrbnino imenuje minister za štiri leta in ima sedem članov: dva predstavnika skupnosti dijaških domov, tri predstavnike strokovnih institucij s področja šolstva, zdravstva in socialnih zadev in dva predstavnika ministrstva. Strokovno-tehnična opravila zanjo opravlja strokovna služba ministrstva.
(3) Komisija za oskrbnino oblikuje predlog izhodiščne cene oskrbnine in predlog soglasja ministra k nadstandardni ceni oskrbnine.
(4) Izhodiščna cena oskrbnine se določi na podlagi standardov in normativov, določenih za posamezne stroške glede na strukturo stroškov bivanja in prehrane v dijaškem domu.
(5) Ceno oskrbnine določi svet dijaškega doma in lahko odstopa od izhodiščne cene največ za 10 odstotkov glede na dejanske stroške.
(6) Cena oskrbnine lahko iz utemeljenih razlogov odstopa od izhodiščne cene tudi za več kot 10 odstotkov, če s tem soglaša minister. V tem primeru je treba v vlogi za soglasje utemeljiti razloge za odstopanje od izhodiščne cene oskrbnine.
(7) Poleg oskrbnine svet dijaškega doma določi tudi cene vseh storitev in jih javno objavi.
12. člen
(plačevanje oskrbnine)
(1) Stroški oskrbnine se plačujejo mesečno.
(2) V okviru oskrbnine se stroški živil zaračunavajo le za dneve pouka v šolskem letu v skladu s šolskim koledarjem. Stroški živil se zmanjšajo za predvidene obroke prehrane za vse dni odsotnosti, če dijak odsotnost napove vsaj dan prej, in sicer do ure, ki jo določi dijaški dom z domskimi pravili.
(3) V okviru oskrbnine se dijaku v času trajanja pouka v šolskem letu, stroški, povezani s prehrano (režija), in stroški nastanitve, zaračunavajo za cel mesec, ne glede na dejansko prisotnost v dijaškem domu. Dijaški dom dijaku zmanjša te stroške zaradi daljše odsotnosti, če je tako določeno s cenikom.
(4) V okviru oskrbnine se študentu v času pedagoškega dela in izpitnem obdobju v študijskem letu, stroški nastanitve zaračunavajo za cel mesec, ne glede na dejansko prisotnost v dijaškem domu. Dijaški dom študentu zmanjša te stroške zaradi daljše odsotnosti, če je tako določeno s cenikom.
14. člen
(naloge dijaškega doma)
Naloge dijaškega doma so zlasti:
-        zagotavljati nastanitev, prehrano in vzgojno izobraževalno delo z dijaki v času bivanja v njem,
-        določiti pogoje bivanja, organiziranost in način dela in jih predstaviti zainteresirani javnosti,
-        določiti domska pravila in
-        sodelovati s šolo, v kateri se dijak izobražuje in starši dijaka in drugimi, za vzgojno-izobraževalno delo pomembnimi institucijami.

